Gabriel Rosenstock

Gabrielis Rozenstokas (Gabriel Rosenstock; g. 1949 m. rugsėjo 29 d.) – airių poetas ir haiku rašytojas. Kuria airių kalba.

 Biografija 

Gimė Kilfainane (air. Cill Fhíonáin), Limeriko grafystėje (). Šiuo metu gyvena Dubline (air. Baile Átha Cliath).

Rozenstoko tėvas buvo gydytojas ir rašytojas iš Šlėzvigo-Holšteino (Vokietija), o motina – seselė iš Golvėjaus grafystės (). Gabrielis Rozenstokas buvo trečiasis iš šešių šeimos atžalų ir pirmasis gimęs Airijoje. Jis studijavo Korko Nacionaliniame Airijos universitete (air. Coláiste na hOllseoile Corcaigh), Korke ().

Rozenstokas vienu metu dirbo „Airijos Radijo ir televizijos“ (RTÉ) laidoje „Anois is Arís“ () ir savaitraštyje airių kalba „Anois“ (). Šiuo metu Rozenstokas daugiausia dirba su organizacija „Foras na Gaeilge“, „Šiaurės – Pietų kalbos organizacijos“ (An Foras Teanga) atšaka, užsiimančia užsiima airių kalbos gelbėjimu.

Nors G. Rozenstokas dirbo su proza, drama ir vertimu, daugiausiai jis žinomas kaip poetas. Gabrielis Rozestokas yra Airijos menininkų draugijos „Aosdána“ narys. Jo kelionių knyga Ólann mo mhiúilas as an NGainséis (2003) teikia supratimo apie autoriaus įsitikinimus, inteligentišką gyvenimą ir filosofiją.

Gabrielio Rozenstoko sūnus Tristanas Rozenstokas (Tristan Rosenstock) yra tradicinės airių muzikos kvinteto „Téada''“ narys.

Kategorija:Airijos rašytojai
Kategorija:Airijos poetai